રાજકોટ તા.૧૨: સાતમાં પગારપંચ સંદર્ભે 'હેન્ડસમ સેલેરી' સાથેની તથા સત્તા મેળવીને સેવા કરવાનો અને સન્માન મેળવવાનો મોકો આપતી લાખેણી નોકરીમાં જોડાવવાનો હાલમાં સોનેરી સમય ચાલી રહયો છે. યુવાધન માટે વિવિધ ક્ષેત્રોમાં રીતસર વિવિધ નોકરીઓનો ઢગલો થઇ ગયો છે. આજનું યુવાધન પણ આ રોજગારીરૂપી ઢગલામાંથી પોતાને મનગમતી નોકરી વિણવા લાગ્યું હોવાનું દેખાઇ રહયું છે. નોકરી વાંચ્છુઓ વિવિધ જગ્યાએ નોકરી મેળવવા પૂરપાટ ઝડપે મીઠ્ઠી અને આશાભરી દોડ લગાવી રહયા છે.